Anne Baggethun

Anne Baggethun (født 22. juni 1940 i Horten, død 7. oktober 2021 i Oslo) var en norsk programleder som arbeidet i NRK fra 1962 til hun gikk av med pensjon i 2007.

Hun hadde studier fra Universitetet i Oslo og fra Ohio i USA og hadde også hovedkurset ved Forsvarets Høgskole. I NRK var hun ankerkvinne, reporter, vaktsjef, redaksjonssekretær og planleggingssjef. I tillegg var hun kjent for sine slotts- og hoffreportasjer. Hun arbeidet også en tid i NRK Finnmark i Vadsø.

I 2007 mottok hun Kongens fortjenstmedalje for sitt arbeid.

Referanser 

Programledere for NRK
Personer fra Horten kommune